03/12/2009 | Administración LocalMunicipal
Brión
Delegación de competencias a prol da Xunta de Goberno Local

ANUNCIO De conformidade co previsto no artigo 51.2 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, faise público que o Pleno da Corporación na sesión extraordinaria que tivo lugar o día 23 de novembro de 2009, adoptou o seguinte acordo: Primeiro. - Delegar a prol da Xunta de Goberno Local as seguintes atribucións de competencia do Pleno: 1.- O exercicio de accións xudiciais e administrativas e a defensa da Corporación en materias de competencia plenaria (art.22.2. j da Lei 7/85). 2.- A declaración de lesividade dos actos do Concello (art.22.2. k da Lei 7/85.). 3.- A concertación das operacións de crédito das que a contía acumuladas, dentro de cada exercicio económico, exceda do 10 por cento dos recursos ordinarios do orzamento, -agás as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior- todo elo de conformidade co disposto na Lei Reguladora das Facendas Locais. (art.22.2. m da Lei 7/85.). 4.- As competencias como órgano de contratación respecto de contratos de obras, suministros, servizos, xestión de servizos públicos, contratos administrativos especiais e contratos privados cando o seu importe supere o 10 por 100 dos recursos ordinarios do orzamento, e en calquera caso, os seis millóns de euros incluídos os plurianuais cando a súa duración sexa superior a catro anos e os plurianuais de menor duración cando o importe acumulado de tódalas súas anualidades supere a porcentaxe indicada, referida aos recursos ordinarios dos orzamentos do primeiro exercicio e, en todo caso, cando sexa superior á contía sinalada. (Disposición Adicional 2ª da Lei 30/2007, de 30 de outubro de Contratos do Sector Público). 5.- A aprobación dos proxectos de obras e servizos cando sexa competente para súa contratación ou concesión, e cando aínda non estean previstos nos orzamentos (art.22.2. ñ da Lei 7/85.). 6.- A adxudicación de concesións sobre bens da Corporación e a adquisición de bens inmobles e dereitos suxeitos a lexislación patrimonial cando o seu valor supere o 10 por 100 dos recursos ordinarios do orzamento e o importe de tres millóns de euros, así como a enaxenación do patrimonio, cando o seu valor supere a porcentaxe e a cuantia sinalada. (Disposición Adicional 2ª da Lei 30/2007, de 30 de outubro de Contratos do Sector Público). 7.- O establecemento e modificación dos prezos públicos ( art.47 do RDLex.2/2004, Texto Refundido da Lei Reguladora das Facendas Locais) 8.- Exercer as demais que de xeito expreso lle atribúan as leis o Pleno da Corporación (art.22.2. q da Lei 7/85). Segundo. - A delegación comprende tanto as facultades de dirección e xestión como a de resolución mediante actos administrativos que afecten a terceiros. Exclúense da presente delegación as competencias relacionadas no artigo 47.2 da Lei 7/1985 do 2 de abril Reguladora das Bases do Réxime Local. Terceiro. - Proceder á publicación do presente acordo no BOP. Brión a 26 de novembro de 2009 O Alcalde José Luis García García